Donetski Rahvavabariik

Donetski Rahvavabariik (vene keeles Донецкая Народная Республика Donetskaja Narodnaja Respublika, ukraina keeles Донецька народна республіка Donetska narodna respublika; lühend DRV või ДНР/DNR) on Ida-Ukrainas Donetski oblastis 7. aprillil 2014 väljakuulutatud tunnustamata riik. Rahvavabariigi iseseisvust tunnustab ainult Venemaa koos teiste tunnustamata riikide Abhaasia ja Lõuna-Osseetiaga. Ukraina on kuulutanud Donetski Rahvavabariigi terroriorganisatsiooniks, mis peab koos tunnustamata Luhanski Rahvavabariigiga sõda Ukraina vastu. Rahvavabariigi riigipea on Deniss Pušilin. 30. septembril 2022 annekteeris Venemaa pärast võltsreferendumit Donetski Rahvavabariigi ja tunnistas selle üheks Venemaa Föderatsiooni subjektiks. 11. mail 2014 korraldatud referendumi (vt 2014. aasta Donbassi staatuse referendumid) tulemus Donetski Rahvavabariigi staatuse kohta ratifitseeriti 12. mail 2014. 24. mail kirjutati alla leping konföderatsiooni (Rahvavabariikide Liidu) moodustamiseks Luhanski oblastis 27. aprillil 2014 väljakuulutatud tunnustamata Luhanski Rahvavabariigiga. Ukraina on kuulutanud mõlemad separatistlikuks ja terroriorganisatsiooniks. 22. oktoobril 2014 BBC World Newsi kanalil näidatud Steven Rosenbergi reportaažis vastas DRV keskvalimiskomisjoni esindaja Roman Ljagin reporteri küsimusele Ukraina territooriumi terviklikkuse kohta muuhulgas: "...möödub natukene aega ja me kustutame Ukraina maailma poliitiliselt kaardilt." 1. septembril 2016 avati konsulaat Tšehhi linnas Ostravas, mis oli DRV esimene välisesindus Euroopa Liidu pinnal. Juunis 2017 tegi Ostrava kohus otsuse, et esindus tuleb sulgeda. 18. veebruaril 2017 allkirjastas Venemaa Föderatsiooni president ukaasi Donetski Rahvavabariigi ja Luhanski Rahvavabariigi poolt väljastatud dokumentide tunnustamise kohta. 15. veebruaril 2022 pöördus Riigiduuma presidendi poole palvega "rahvavabariigi" iseseisvust tunnustada. Euroopa Liidu välisasjade ja julgeolekupoliitika kõrge esindaja mõistis selle sammu hukka ja viitas Minski lepingust tulenevatele kohustustele. 21. veebruaril teatas Vladimir Putin Donetski ja Luhanski Rahvavabariigi tunnustamisest iseseisvate riikidena ning andis korralduse vägede paigutamiseks separatistide kontrolli all olevatele aladele. Samuti väitis ta, et ei näe Minski kokkuleppe tulevikku. Kolm päeva hiljem algatas ta sissetungi Ukrainasse. 30. septembril 2022 teatas Vladimir Putin pärast võltsreferendumit nelja Ukraina oblasti annekteerimisest: Luhanski, Donetski, Zaporižžja ja Hersoni. Donetski Rahvavabariik ja Luhanski Rahvavabariik tunnistati sellega Venemaa Föderatsiooni subjektideks. Vene-Ukraina sõda Venemaa sissetung Ukrainasse Lõuna- ja Ida-Ukraina annekteerimine Численность населения Донецкой Народной Республики на 1 января 2018 года Nael, Merili (toim.) (21. veebruar 2022). "Putin tunnustas nn Donetski ja Luganski rahvavabariike". ERR. "Donetski separatistid tunnustasid Abhaasiat ja Lõuna-Osseetiat". Postimees. 15. mai 2015. "Pro-Russians: Ukraine's Donetsk 'Independent'". News.sky.com. 12.05.2014. Vaadatud 12. juuni 2014. "Donetsk, Lugansk People's Republics unite in Novorossiya". Voice of Russia. 24. mai 2014. Originaali arhiivikoopia seisuga 7. juuni 2014. Vaadatud 29. augustil 2014. "Самопроголошені республіки у Донецькій та Луганській областях кваліфіковано як терористичні організації". ГПУ. 16. mai 2014. Vaadatud 19. mai 2014. ГПУ оголосила так звані ДНР і ЛНР терористичними організаціями. ТВі. 16.05.2014. "Ukraine crisis: Separatists plan breakaway elections". BBC News Online. 22. oktoober 2014. Vaadatud 22. oktoober 2014. Wesolowsky, Tony (01.09.2016). "Donetsk Separatists Fly Flag At Czech Center That Prague Vows To Close". Vabadusraadio. Vaadatud 02.09.2016. https://www.rferl.org/a/court-czech-republic-closes-ukrainian-separatist-mission-donetsk-peoples-republic-ostava-/28585123.html "Указ о признании документов, выданных гражданам Украины и лицам без гражданства, проживающим на территориях отдельных районов Донецкой и Луганской областей Украины". kremlin.ru (vene). 18.02.2017. "Russia recognises "DPR/LPR" passports" (vene). UNIAN. 18.02.2017. Vaadatud 19.02.2017. "Russia accepts passports issued by east Ukraine rebels" [Venemaa tunnustab Ida-Ukraina mässuliste poolt väljastatud passe] (inglise). BBC News Online. 19. veebruar 2017. Vaadatud 28.02.2017. Borrell, on behalf of EU, condemns State Duma's appeal to Putin to recognize so-called 'LPR/DPR', Interfax, 16. veebruar 2022 Nael, Merili (toim.) (21. veebruar 2022). "Karis: Venemaa tõmbas Minski kokkulepped puruks". ERR. Lõuna- ja Ida-Ukraina annekteerimine Veebileht